CELEX: 32016R2033
Language: hu
Date: 2016-11-17 00:00:00
Title: A Bizottság (EU) 2016/2033 végrehajtási rendelete (2016. november 17.) egyes áruk Kombinált Nómenklatúra szerinti besorolásáról

22.11.2016   
            
            
               HU
            
            
               Az Európai Unió Hivatalos Lapja
            
            
               L 314/1
            
         A BIZOTTSÁG (EU) 2016/2033 VÉGREHAJTÁSI RENDELETE
   (2016. november 17.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 17-én.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 269., 2013.10.10., 1. o.
   
   
      (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék sötétkék szemcsék formájában megjelenő fogkrémcsillám; e szemcsék fogmosás közben feloldódva a fogkrémből képződő habot kékre színezik. A színezőanyag rátapad a tiszta fogak felületére, és a fogzománcon kékes fényvisszaverődés keletkezik; ezáltal a fogak korlátozott ideig fehérebbnek látszanak.
                  A termék az alábbi összetevőkből áll (tömegszázalékban):
                  
                              —
                           
                           
                              hidroxipropil-metilcellulóz
                           
                           
                              kb. 55,
                           
                        
                              —
                           
                           
                              propilénglikol
                           
                           
                              kb. 21,
                           
                        
                              —
                           
                           
                              kék pigment
                           
                           
                              kb. 17,
                           
                        
                              —
                           
                           
                              poliszorbát 80
                           
                           
                              kb. 4,
                           
                        
                              —
                           
                           
                              vörös festékanyag
                           
                           
                              kb. 3.
                           
                        A kék pigment és a vörös festékanyag a termék színezésére szolgál.
                  A terméket ömlesztve mutatják be.
               
               
                  3204 19 00 
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 3204  és a 3204 19 00  KN-kód szövege határozza meg.
                  A 3912  vtsz. („Máshol nem említett cellulóz és kémiai származékai, alapanyag formájában”) alá történő besorolás kizárt, mivel bár a hidroxipropil-metilcellulóz tömegszázalék szerint túlsúlyban van, csupán a színezőanyag hordozóanyagaként van jelen, de nem ez adja a termék lényeges jellemzőjét.
                  A termék lényeges jellemzőjét a kék pigment és vörös festékanyag mint színezőanyag határozza meg.
                  Ezért a terméket a 3204 19 00  KN-kód alá, mint a 3204 11 –3204 19  alszám alá tartozó két vagy több színezőanyag keverékét kell besorolni.